209 ATT DWAR ID-DĦUL TA’ MALTA BĦALA MEMBRU TAL-FOND MONETARJU INTERNAZZJONALI Biex Malta tkun tista’ ssir membru tal-Fond Monetarju Internazzjonali. Sarliġi bl-ATT XXI tal-1968, kif emendat bl-Atti XXXI tal-1969 u XIX tal-2011. Sarliġi bl-ATT XXI tal-1968, kif emendat bl-Atti XXXI tal-1969 u XIX tal-2011. 1. Titolu fil-qosor. Dan l-Att jista’ jissejjaħ l-Att dwar id-Dħul ta’ Malta bħala membru tal-Fond Monetarju Internazzjonali. Tifsir. Emendat: XXXI.1969.2; XIX.2011.2. Kap. 204. 2. F’dan l-Att, kemm-il darba r-rabta tal-kliem ma teħtieġx xort’oħra- " Bank Ċentrali ta’ Malta " tfisser il-Bank imwaqqaf bl-artikolu 3 tal-Att dwar il-Bank Ċentrali ta’ Malta; "drittijiet speċjali ta’ ġbid " tfisser kull drittijiet speċjali ta’ ġbid li joħorġu minn, jew inkonnessjoni ma’, l-parteċipazzjoni fil-Kont Speċjali ta’ Ġbid; " Fond" tfisser il-Fond Monetarju Internazzjonali imwaqqaf bil-Ftehim tal-Fond; " Ftehim tal-Fond " tfisser l-Istatut ta’ Ftehim tal-Fond Monetarju Internazzjonali (li huwa l-Istatut tal-Ftehim adottat fil-Konferenza Monetarja u Finanzjarja tan-Nazzjonijiet Uniti fit-22 ta’ Lulju, 1944) kif muri fl-Iskeda li tinsab ma’ dan l-Att iżda, għall-fini tal-artikoli 6 u 8, kif emendat minn żmien għal żmien; "Kont Speċjali ta’ Ġbid " tfisser il-Kont Speċjali ta’ Ġbid stabbilit mill-Ftehim tal-Fond kif modifikat bl-emendi approvati mill-Bord tal-Gvernaturi tal-Fond fil-31 ta’ Mejju, 1968; " Malta " għandha l-istess tifsir kif mogħti lilha bl-artikolu 124 tal-Kostituzzjoni [żaħ; " Ministru " tfisser il-Ministru li f’dak iż-żmien ikun inkarigat mill-finanzi; " Riżoluzzjoni dwar Membri " tfisser ir-riżoluzzjoni adottata mill-Bord tal-Gvernaturi tal-Fond, li tispeċifika l-pattijiet u kondizzjonijiet li bihom Malta tidħol bħala membru tal-Fond. 3. Awtorizzazzjoni biex jiġi iffirmat u aċċettat il-Ftehim tal-Fond. Il-Ministru huwa b’dan l-Att awtorizzat f’isem il-Gvern ta’ Malta biex jiffirma l-Ftehim tal-Fondu biex jiddepożita għand il-Gvern tal-Istati Uniti l-att ta’ aċċettazzjoni tal-imsemmi Ftehim tal-Fondu tal-pattijiet u kondizzjonijiet preskritti bis-saħħa tiegħu relattivament għad-dħul ta’ Malta bħala membru, jew biex b’att bil-firma tiegħu jagħtisetgħa lil dik il-persuna li tiġi msemmija f’dak l-att li tiffirma l-imsemmi Ftehim tal-Fondu biex tiddepożi ta l-imsemmi att ta’ aċċettazzjoni kif intqal qabel. 4. Awtorizzazzjoni għal parteċipazzjoni fil-Kont Speċjali ta’ Ġbid. Miżjud: XXXI.1969.3. Il-Ministru huwa b’dan l-Att awtorizzat f’isem il-Gvern ta’ Malta li jieħu dawk il-passi kollha li jkunu meħtieġa sabiex Malta tkun tista’ ssir parti fil-Kont Speċjali ta’ Ġbid u għal dak l-iskop li jiddepożita għand il-Fond dak l-att kif ikun meħtieġ għall-fini tal-imsemmija parteċipazzjoni. 5. Effett tal-firmar. Emendat: XXXI.1969.4. Disposizzjonijiet finanzjarji dwar id-dħul bħala membru tal-Fond. Emendat: XXXI.1969.5. Id-disposizzjonijiet tal-artikoli li ġejjin għandu jkollhom effett minnufi hil li l-Ftehim tal-Fond jiġi iffirmat kif intqal qabel ħlief dwar id-disposizzjonijiet tal-artikolu 6(1)(b), tas-subartikolu (4) tal-istess artikolu, u tal-artikolu 7(2), li jibdew iseħħu mad-data tad-depożitu minn Malta għand il-Fond tal-att imsemmi fl-artikolu <index-2>4.</index-2>** Il-Ftehim tal-Fond ġie ffirmat fil-11 ta’ Settembru, 1968 u l-att imsemmi fl-artikolu 4 ġie depożitat fit-28 ta’ Novembru, 1969. 6. (1) Il-Bank Ċentrali ta’ Malta jkollu l-funzjoni- (a) li jħallas l-ammonti li minn żmien għal żmien għandhom jitħallsu lill-Fonda kkont ta’ Malta skont id-disposizzjonijiet tar-Riżoluzzjoni dwar Membri u dwar il-Ftehim tal-Fond; (b) li f’isem Malta jissodisfa l-obbligazzjonijiet kollha tagħha, li jeżerċita d-drittijiet kollha tagħha u li jaqdi l-funzjonijiet kollha tagħha li joħorġu mill-parteċipazzjoni ta’ Malta fil-Kont Speċjali ta’ Ġbid. (2) Il-Bank Ċentrali ta’ Malta jista’, jekk jidhirlu xieraq, joħloq u joħroġ lill-Fond dawk il-biljetti tal-flus mingħajr imgħax u mhux negozjabbli jew dawk l-obbligazzjonijiet l-oħra kif provdut għalihom fl-Artikolu 5 tas-Sezzjoni III tal-Ftehim tal-Fond (liema Artikolu jirriferixxi għall-aċċettazzjoni mill-Fond ta’ biljetti tal-flus jew obbligazzjonijiet simili minflok flejjes). (3) Il-Bank Ċentrali ta’ Malta huwa hawnhekk awtorizzat li jirċievi mill-Fond kull somma li tirriferixxi għas-sottoskrizzjoni ta’ Malta u kull somma li tiġi riċevuta għall-operazzjonijiet jew transazzjonijiet bejn Malta u l-Fond skont is-Sezzjoni V tal-Ftehim tal-Fond. (4) Kull imgħax dovut lil Malta jew kull charge jew assessment dovut minn Malta, skont il-każ, minħabba l-parteċipazzjoni u l-qagħda ta’ Malta fil-Kont Speċjali ta’ Ġbid, għandhom jitħallsu lil jew mill-Bank Ċentrali ta’ Malta f’isem Malta. 7. (1) Id-disposizzjonijiet tal-Artikoli 2 sad-9 inklużi tas-Sezzjoni IX tal-Ftehim tal-Fondu l-ewwel sentenza tal-Artikolu 2 (b) tas-Sezzjoni VIII tal-Ftehim tal-Fond għandu jkollhom forza ta’ liġi f’Malta, hekk illiebda ħaġa f l-Artikolu 9 tas-Sezzjoni IX tal-Ftehim tal-Fond ma għandha tiftiehem- (a) li tagħtisetgħa lill-Fond li jimporta merkanzija ħielsa mid-dazju tad-dwana mingħajr restrizzjoni fuq il-bejgħ sussegwenti tagħha f’Malta; <index-4>(b)</index-4> li tagħti lill-Fond xi eżenzjoni minn taxxi jew dazji li jifformaw parti mill-prezz tal-merkanzija miksuba mill-Fond f’Malta; jew (ċ) li jagħti lill-Fond xi eżenzjoni minn taxxi jew dazji li jkunu fil-fatt drittijiet għal servizzi mogħtija. (2) B’dak kollu li hemm fid-disposizzjonijiet ta’ kull liġi oħra, ebda xorta ta’ taxxa ma għandha tiġi mposta fuq drittijiet speċjali ta’ ġbid jew fuq operazzjonijiet jew transazzjonijiet dwar drittijiet speċjali ta’ ġbid. 8. Setgħa tal-Ministru li jagħmel ordnijiet. Il-Ministru jista’ b’ordni jagħmel dawk id-disposizzjonijiet li jkunu meħtieġa biex jagħti effett lil kull waħda mid-disposizzjonijiet tal-Ftehim tal-Fond.